Referat+af+Medlemsmøde+den+29.+september+2011

Referat af medlemsmøde den 29. september 2011

 * Sted: Oehlenschlægersgades Skole, Vesterbro**
 * Tid: 19.30 - 22.00**

Velkommen til Københavns Fødevarefællesskabs øverste myndighed nemlig det 3. af vores 4 årlige medlemsøder. Tak fordi I bruger en aften på at tage medansvar for Fødevarefælleskabets videre udvikling. Vores mål i fødevarefællesskabet er økologi til alle og skal man give en kort status, så går det rigtig godt med at få udbredt konceptet. Om en uge er det lige præcis et år siden, at vi gik fra at være eet fødevarefællesskab med tilholdssted på Nørrebro, til at være en forening med flere afdelinger. Det var Amagerfolkene der åbnede deres første afdeling d. 6. Oktober sidste år. Det er gået stærkt siden da og lige nu kan man finde os 6 steder i København. Senest er Frederiksberg lige åbnet i hyggelige omgivelser i det økologiske inspirations hus på Frederiksberg og Østerbro ligger på spring for at åbne den 7. afdeling af vores lille grøntsagssekt... **Læs hele talen her**
 * __Velkomst ved Mette på vegne af kollektivgruppen__**

Repræsentanter fra arbejdsgrupperne (butiksgrupper, centrale arbejdsgrupper og ressourcegrupper) fortalte på skift kort om, hvilke opgaver de sidder med lige for tiden, og hvordan man kan engagere sig i gruppen. Herefter fordelte grupperepræsentanterne sig rundt i lokalet, og alle andre fik mulighed for at gå hen tale med den gruppe, som de synes lød mest interessant. Snakken gik rundt omkring, og flere grupper blev rigere, både på idéer og medlemmer.
 * __Præsentation af og hvervning til grupperne i KBHFF__**
 * Der er altid åbent for flere folk i arbejdsgrupperne, og der er brug for folk både til at engagere sig i kontinuerligt driftarbejde, men også til at påtage sig ad hoc-opgaver. Så hvad enten man vil arrangere en spændende workshop eller være med til at drive den lokale butik, så er man velkommen.**

Da indkøbsgruppen arbejder med en masse ting i forhold til distribution for tiden, fik de ekstra tid til at præsentere deres arbejde: - Fordi vi efterhånden er så mange medlemmer og afdelinger, undersøger indkøbsgruppen muligheden for at have to distributionsdage, så nogle afdelinger får varer onsdag og andre får tirsdag eller torsdag. Dels for at lette presset om onsdagen og dels for at de mindre avlere stadig kan levere til os, da vi så kunne have forskelligt indhold i poserne de to dage. - Der arbejdes på at finde et lagerlokale til opbevaring og fordeling af vores fødevarer om onsdagen. Korsgade har hidtil virket som fordelingscentral, men varerne bliver dårligere af at stå udenfor i Korsgade, og der er heller ikke plads på fortovet mere. Så meningen er, at alle leverandører kører deres varer til det omtalte lager. Her fordeles de af KBHFF-medlemmer og køres ud i de enkelte afdelinger, hvor de pakkes i poser, som normalt. - Der arbejdes på at indføre en frugtpose til ca 60 kroner med ca 2,5 kg frugt. - Indkøbsgruppen har lavet et system, som gør det lettere at bestille og nemmere for alle vagter at give feedback til indkøbsgruppen. Se skemaet HER. - Der er blevet dannet en tørvare-gruppe, som er en undergruppe til Indkøbsgruppen. De står for indkøb af mel, honning og andre lækre ting.
 * __Indkøbsgruppen__**

Forslagene til vedtægtsændringerne, som vil påvirke sammensætningen af bestyrelsen i KBHFF, blev kort præsenteret. Disse skal til afstemning på generalforsamlingen den 27. oktober. Går de igennem, vil bestyrelsen derefter bestå af en formand, en næstformand, en kasserer, en repræsentant for indkøbsgruppen og en repræsentant fra hver lokalafdeling. Sidstnævnte repræsentanter fra lokalafdelingerne skal vælges i lokalafdelingerne på afdelingsmøder inden generalforsamlingen.
 * __Præsentation af tillidsposter__**

Nikolaj der pt er kasserer, fortæller kort om, hvad det indebærer at være kasserer kasseren: - bliver en del af controllergruppen, som er den overordnede økonomigruppe, og som deler kasserer-opgaverne imellem sig. - forpligter sig til at deltage i økonomigruppemøder - skal skrive under på en del papirer - får kendskab til og erfaring i regnskabsførelse og til den økonomiske del af at drive en mellemstor virksomhed (som fødevarefællesskabet jo efterhånden er).

Mette der pt er forkvinde, fortæller kort om, hvilke opgaver der er forbundet med at være formand/kvinde og næsteformand/kvinde Næstformanden/kvinden og formanden/kvinden: - deltager i kollektivgruppemøder hver anden tirsdag aften - skal underskrive en del papirer fra bank mm. - fremlægger formandens/-kvindens beretning til generalforsamlingen - er fødevarefællesskabets ansigt ud ad til i forskellige sammenhænge - Ud over disse formelle opgaver kan man selv være med til at definere sine opgaver

Alle er på valg. Mette genopstiller som forkvinde, men vil gerne have 'kamp'. Hvis nogen er interesseret i posten, kan de enten stille op som formand/-kvinde, eller eventuelt stille op som næstformand og indgå i et samarbejde sammen med Mette, for at blive 'oplært' og eventuelt stille op til posten som formand/-kvinde på et senere tidspunkt. Under alle omstændigheder efterlyses der en næstformand/-kvinde, som har lyst til at indgå i et samarbejde med formand/-kvinden og resten af Kollektivgruppen. Per (næstformand) og Nikolaj (kasserer) genopstiller ikke.
 * Tænk over, om det er noget for dig at være kasserer, formand/-kvinde, næstformand/-kvinde eller repræsentant for indkøberne og kontakt gerne de nuværende tillidspost-indehavere for mere info.**

Konsensus-/demokratigruppen opstod i kølvandet på sidste medlemsmøde og arbejder med at udvikle demokratiet og beslutningsprocesserne i Fødevarefællesskabet. Gruppen indledte deres oplæg med en kort introduktion til konsensus-begrebet. Se introduktionen [|HER] Derefter lavede gruppen en kort præsentation af 4 sager, som har givet anledning til diskussion i KBHFF: Avocado-debatten, Fængsels-debatten, Fiske-debatten og Agurke-debatten. Folk skulle så fordele sig i grupper ud fra hvilken sag, som de fandt mest spændende og der diskutere, hvad man kan gøre for at optimere beslutningsprocessen i lignende sager. Afslutningsvis skulle grupperne hver fremlægge 2 pointer, som de ønskede at give konsensus-gruppen til brug i deres videre arbejde.
 * __Oplæg og workshop ved konsensus/demokratigruppen__**

Der blev reklameret for arrangementer, for opstart af en city-afdeling og puslet med tanken om at starte et folkekøkken.
 * __Eventuelt__**